Document ID: 32006R0029

UREDBA KOMISIJE (ES) št. 29/2006
z dne 10. januarja 2006
o spremembi Uredbe (ES) št. 2037/2000 Evropskega parlamenta in Sveta o carinskih kodah za bromoklorometan
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 2037/2000 Evropskega parlamenta in Sveta z dne 29. junija 2000 o snoveh, ki tanjšajo ozonski plašč (1), in zlasti člena 6(5) Uredbe,
ob upoštevanju naslednjega:
(1)
Ozonu škodljiva snov bromoklorometan (BCM) je navedena kot nadzorovana snov v Skupini IX Priloge I k Uredbi (ES) št. 2037/2000.
(2)
Po uvedbi carinskih oznak za BCM in zmesi, ki vsebujejo BCM, je treba te oznake dodati tabeli v Prilogi IV k Uredbi (ES) št. 2037/2000. Zaradi jasnosti je treba Prilogo nadomestiti.
(3)
Uredbo (ES) št. 2037/2000 je zato treba ustrezno spremeniti.
(4)
Ukrepi, predvideni s to uredbo, so v skladu z mnenjem odbora, ustanovljenega s členom 18(1) Uredbe (ES) št. 2037/2000 -
SPREJELA NASLEDNJO UREDBO:
Člen 1
Priloga IV k Uredbi (ES) št. 2037/2000 se nadomesti z besedilom iz Priloge k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. januarja 2006

Labels: 3
1
20